INTERVJU S JULIJANOM ADAMOVIĆ

U radionici kreativnog pisanja gošća je bila poznata vukovarska spisateljica Julijana Adamović- dobitnica Kiklopa za roman ***Kako su nas ukrali ciganima***. U ovoj radionici je bilo 15-ero djece. Da bismo saznali nešto više o njoj, postavili smo joj nekoliko pitanja ☺.

**ZVRK:** Kada ste se počeli baviti pisanjem?
Pisanjem sam se počela baviti sa četiri godine- ispisala sam cijelu tatinu vojnu knjižicu.

**ZVRK:** Koja je prva priča koju ste napisali?
Prva priča koju sam napisala bila je ***Kako su nas ukrali ciganima.***
**ZVRK:** Što je potrebno da bi netko bio pisac?
Da bi netko bio pisac potrebna je želja, volja i nešto malo talenta.

**ZVRK:** Jeste li očekivali nagradu Kiklop za knjigu Kako su nas ukrali ciganima?
Ne, nisam uopće očekivala niti da ću objaviti tu knjigu.

**ZVRK:** Gdje držite svoga Kiklopa?
Pa, sada već više od godinu dana ima posebno mjesto u jednoj komodi.

**ZVRK**: Koji Vam je najdraži roman koji ste napisali?
Najdraži roman koji sam napisala mi je ***Da ti pamet stane***.

**ZVRK**: Kako stižete uskladiti posao i obitelj?
Moja su djeca vrlo razumna, pa preuzmu dio odgovornosti. Pomažemo si i tako sve stignemo.

Inga Pemper, 6.a.